Vladislavas Domarkas

Vladislavas (Vladas) Domarkas (1939 m. rugpjūčio 17 d. Vėlaičiuose, Kartenos valsčius, Kretingos apskritis – 2016 m. vasario 29 d. Kaune) – radijo inžinierius, Lietuvos mokslo, partinis, politinis bei visuomenės veikėjas.

Biografija 
1945–1956 m. mokėsi Balsiškių pradinėje ir Kartenos vidurinėje mokykloje. 1961 m. Kauno politechnikos instituto (KPI) Elektrotechnikos fakultete su pagyrimu baigė radiotechnikos specialybę.

1961–1967 m. KPI Ultragarso laboratorijos inžinierius, 1963–1966 m. aspirantas. Nuo 1967 m. KPI Radioelektronikos fakulteto dėstytojas, 1969 m. docentas. 1977 m. technikos mokslų daktaras.  1977–1978 m. stažavo Kalifornijos Santa Barbaros ir Stanfordo universitetuose (JAV). 1979–1980 m. Radijo prietaisų katedros vedėjas. 1980–1983 m. KPI mokymo ir auklėjimo reikalų prorektorius. Nuo 1981 m. profesorius. 1983–1992 m. KPI (nuo 1990 m. KTU) rektorius. Nuo 1985 m. LSSR mokslų akademijos (LMA) narys korespondentas.

Nuo 1971 m. SSKP narys. 1985–1990 m. LSSR Aukščiausiosos Tarybos deputatas, 1989–1990 m. Prezidiumo narys.  1986–1989 m. LKP CK narys, 1989–1990 m. savarankiškos Lietuvos komunistų partijos narys. 

1992–1993 m. KTU Radioelektronikos fakulteto Teorinės radiotechnikos katedros profesorius. 1993–1994 m. LR užsienio reikalų ministro Povilo Gylio pavaduotojas.  1994 m. suteiktas nepaprastojo pasiuntinio ir įgaliotojo ministro diplomatinis rangas. 1994–1996 m. Adolfo Šleževičiaus ir Mindaugo Stankevičiaus Vyriausybėse – LR švietimo ir mokslo ministras.  Nuo 1997 m. KTU Socialinių mokslų fakulteto Viešojo administravimo katedros dėstytojas, profesorius, 2001–2009 m. šios katedros vedėjas, 2009–2013 m. profesorius. Nuo 2011 m. LMA tikrasis narys, nuo 2014 m. narys emeritas.  Palaidotas Petrašiūnų kapinėse.

Žmona Stanislova Domarkienė (1940–2015). Vaikai Andrius Domarkas (g. 1969) ir Evelina Domarkaitė-Meilienė (g. 1973).

Mokslinė veikla 
Svarbiausi darbai iš ultragarsinių ir pjezoelektrinių matavimo keitiklių. Parašė apie 150 mokslinių straipsnių, 50 išradimų autorius.

Bibliografija 
 Контрольно-измерительные пьезоэлектрические преобразователи / Vladislavas Domarkas, Rymantas Jonas Kažys. – Vilnius, 1975. – 255 p.: iliustr.
 Radiolokacinių sistemų projektavimo bendrieji klausimai: mokomoji-metodinė priemonė. – Kaunas: KPI, 1976. – 80 p.: brėž.
 Radiotechninės sistemos: mokymo priemonė / Vladas Domarkas, Arminas Ragauskas. – D. 1. – Vilnius, 1980. – 82 p.: iliustr.
 Ультразвуковая эхоскопия / Vladislavas Domarkas, Eugenijus Pileckas. – Ленинград: Машиностроение, 1988. – 275 p.: iliustr. – ISBN 5-217-00067-8
 Sistemotechninis projektavimas: paskaitų konspektas / Vladislavas Domarkas, Stasys Rupkus, Rimvydas Žilinskas. – Kaunas: Technologija, 1994. – 103 p.: iliustr. – ISBN 9986-13-131-6
 Visuomeninių organizacijų įtaka viešojo administravimo institucijoms: mokomoji knyga / Dalia Gineitienė, Vladislavas Domarkas. – Kaunas, 2000. – 79 p. – ISBN 9986-13-870-1
 Viešojo sektoriaus institucijų administravimas: monografija (su kitais). – Vilnius: LTU leidybos centras, 2002. – 291 p.: iliustr. – ISBN 9955-442-72-7
 Projektų rengimas ir valdymas profesinio mokymo ir švietimo įstaigose: mokymo priemonė (su kitais). – Kaunas: Technologija, 2003. – 103 p.: iliustr. – ISBN 9955-09-478-8
 Naujoji viešoji vadyba: mokomoji knyga (su kitais). – Kaunas: Technologija, 2007. – 393 p.: iliustr. – ISBN 978-9955-25-259-7
 Įvadas į viešąjį valdymą: mokomoji knyga (su kitais). – Kaunas: Technologija, 2009. – 231 p.: diagr. – ISBN 978-9955-25-711-0

Įvertinimas 
 1976 m. LSSR valstybinė premija (su Rymantu Kažiu)
 1987 m. LSSR valstybinė premija
 1988 m. LSSR MT premija
 1989 m. LSSR nusipelnęs mokslo veikėjas 
 2003 m. Kretingos rajono garbės pilietis 
 2005 m. Vokietijos Federacinės Respublikos Heseno žemės ordinas
 2010 m. Kauno kolegijos bendruomenės garbės narys
 2013 m. Kauno miesto burmistro Jono Vileišio pasidabruotas medalis

Šaltiniai 

|-

LTSR valstybinės premijos laureatai
Lietuvos švietimo ir mokslo ministrai
Lietuvos užsienio reikalų viceministrai
Lietuvos mokslų akademijos tikrieji nariai
Lietuvos radijo inžinieriai
Lietuvos išradėjai
Lietuvos miestų ir rajonų garbės piliečiai
Kauno technologijos universiteto rektoriai